Eddie Hall

Edward Stephen Hall (sündinud 15. jaanuaril 1988) on Inglismaa rammumees.

Hall võitis 2017. aastal rahvusvahelise rammumeeste võistluse "Maailma tugevaim mees" ("World's Strongest Man"). Hall on korduvalt võitnud ka riiklikke võistlusi, nagu "Ühendkuningriigi tugevaim mees" ("UK's Strongest Man"), "Briti tugevaim mees" ("Britain's Strongest Man") ja "Inglismaa tugevaim mees" ("England's Strongest Man").

Varajane elu 
Edward Stephen Hall sündis Newcastle-under-Lyme'is 15. jaanuaril 1988. Teismelisena oli ta edukas võistlusujuja. Ta õppis Clayton Halli akadeemias, kuid 15-aastaselt heideti ta koolist välja. Varsti pärast seda alustas ta koduõppega. 2008. aastal asus tacMarket Draytonisse tööle automehaanikuna. Automehaanikuna töötades võistles ta samal ajal kulturistina. Pärast Stoke-on-Trentis peetud rammumeeste võistlust hakkaski ta edaspidi osalema rammukatsumistel.

Karjäär

Rammumees 
2010. aastal langes Dave Meer vigastuse tõttu Elite Strongmani korraldatud Inglismaa meistrivõistlustelt välja ning andis Hallile enda koha. Hall pääses finaali, kus ta võitis esimesel katsel poole punktiga.

Hall saavutas 2011. aastal Belfastis "Ühendkuningriigi tugevaima mehe" võistlusel esikoha, Ken Nowicki sai teise ja Rich Smith kolmanda koha. Hall rebestas selle võistluse ajal käe kõõlused, kuid lootis siiski juba septembris pääseda "Maailma tugevaima mehe" võistlusele. 2012. aastal osales Hall esimest korda "Maailma tugevaima mehe" võistlusel, kuid oma kvalifikatsioonigrupist ta kaugemale ei jõudnud.  

2013. aasta aprillis ei kvalifitseerunud Hall "Euroopa tugevaima mehe" ("Europe's Strongest Man")  võistlusele. Talle anti teine võimalus, kui Ervin Katona oli sunnitud vigastuse tõttu võistluse katkestama. Hall võistles Katona asemel ja tuli kaheksandaks. Hall osales hiljem samal aastal "Maailma tugevaima mehe" võistlusel, kus ta võitis kaks ala, jäädes napilt finaalipääsust ilma. 2014. aastal jõudis Hall esimest korda "Maailma tugevaima mehe" võistlusel finaali, kus ta tuli kükivõistlusel teiseks ja kokkuvõttes kuuendaks.  

2016. aasta märtsis tegi Hall maailmarekordi jõutõmbes (Rogue Elephanti kang), kus ta tõstis 465 kg. 

Peale 2017. aasta "Maailma tugevaima mehe" võistluse võitu teatas Hall, et loobub maailma tugevaima mehe tiitlist tervisemurede tõttu ning naaseb väikesema kaalu kategoordia võistlustele.

20. aprillil aastal 2022 tätoveeris Hall oma jalale "World’s Strongest Man – Hafthor Julius Bjornsson", et mälestada võistlust ja enda kaotust.

Isiklik elu 
Hall on abielus Trent Vale'i juuksurisalongi omaniku Alexandraga. Neil on poeg Maximus. Hallil on eelmisest kooselust tütar Layla.

Isiklikud rekordid 
Võistlused:

 Jõutõmme (tavaline kang, 8-kujulise tõsterihmadega ja multi-ply suit'''iga) – 500 kg  ("2016 World Deadlift championships" / "Europe's Strongest Man")
 Rogue Elephanti kangi jõutõmme (8-kujulise tõsterihmadega ja ilma suit'''ita) – 465 kg ("2016 Arnold Strongman Classic")

Profipoksi rekord

Filmograafia

Film

Televisioon

Märkmed

Viited 

Sündinud 1988